
Kada je moj brat imao devet godina, razbolio se i majka ga je htjela odvesti na ***[liječenje](https://pitajucene.com/search/lije%C4%8Denje/questions/ "Pretraži pitanja o liječenju")*** u gradsku bolnicu. Majka ga je tako i odvela u grad, držala ga je za ruku iz straha da se ne izgubi, ali dječak, iznenađen onim što je vidio u gradu, odjednom se otrgnuo iz ruku svoje majke te potrčao nasred ulice gdje ga je udarilo auto. Nedugo zatim preselio je u bolnici od tog udara. Majka je mnogo tugovala za njim i to je bila prekretnica u njenom životu, iskreno se pokajala i posvetila ibadetu. Ona se danas dvoumi po pitanju iskupa (keffareta), da li je dužna postiti dva mjeseca ili nije?


* 
* 
* 
* 
* 
* 
* 

 
Brat se istrgnuo majci iz ruku i preselio od udarca auta, je li se majka dužna iskupiti?

Očito je da je ona to uradila želeći mu dobro i iz sažaljenja prema njemu, vodeći ga u bolnicu i tražeći dobro za njega, i ona je u tome bila dobročinitelj, jer Allah Uzvišeni kaže:  “Nema razloga da se išta prigovara onima koji čine dobra djela.” (Prijevod značenja Et-Tevbe, 91.) Također, ona nije napravila nikakav propust jer ga je držala za ruku i pazila je na njega, ali on se otrgao od nje mimo nj ene volje, i nesreća se dogodila, i ona zbog toga nije nimalo kriva.72 (Šejh ***[Salih Fevzan](https://pitajucene.com/search/Fevzan/answers/ "Pretraži odgovore od šejh Salih Fevzan")***)


72 Munteka min fetava, šejh Salih Fevzan (4/230-231).


\_\_\_\_\_\_\_\_\_\_\_\_


Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: ***[Jusuf b.Muhammed b.Ibrahim el-Atik](https://pitajucene.com/search/Jusuf+b.Muhammed+b.Ibrahim+el-Atik/answers/ "Pretraži odgovore od šejh Jusuf b.Muhammed b.Ibrahim el-Atik")***


Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


